Държавен вестник, бр. 41, 2000 г., стр. 16

С Т Р .  1 6
Д Ъ Р Ж А В Е Н   В Е С Т Н И К
Б Р О Й 41
ПОСТАНОВЛЕНИЕ № 82
ОТ 15 МАЙ 2000 Г.
за приемане на Устройствен правилник на
Института по публична администрация и ев-
ропейска интеграция към министъра на дър-
жавната администрация
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра-
вилник на Института по публична администра-
ция и европейска интеграция към министъра
на държавната администрация.
Заключителни разпоредби
§ 1. В приложението към член единствен от
Постановление № 33 на Министерския съвет от
1999 г. за определяне на първостепенния и вто-
ростепенните разпоредители с бюджетни кре-
дити в Министерския съвет (обн., ДВ, бр. 18 от
1999 г.; изм. и доп., бр. 40 и 80 от 1999 г. и бр. 16
и 28 от 2000 г.) в т. II се създава буква “е”:
“е) Институтът по публична администрация
и европейска интеграция.”
§ 2. Постановлението влиза в сила от деня на
обнародването му в “Държавен вестник”.
Министър-председател: Иван Костов
Главен секретар на Министерския съвет:
Елиана Масева
УСТРОЙСТВЕН ПРАВИЛНИК
на Института по публична администрация и
европейска интеграция към министъра на дър-
жавната администрация
Г л а в а  п ъ р в а
ОБЩИ РАЗПОРЕДБИ
Чл. 1. С правилника се уреждат дейността,
числеността, структурата и организацията на
работата на Института по публична админист-
рация и европейска интеграция, наричан по-
нататък “института”, както и функциите на
неговите организационни структури и админи-
стративни звена.
Чл. 2. (1) Институтът е юридическо лице със
седалище София.
(2) Институтът е второстепенен разпореди-
тел с бюджетни кредити в Министерския съвет.
Чл. 3. (1) Издръжката на института се фор-
мира от бюджетни средства и от приходи от
собствена дейност.
(2) Институтът е администратор на собстве-
ни приходи от:
1. средства от международни програми;
2. средства от обучението и експлоатацията
на учебната база;
3. приходи от печатни и издателски услуги;
4. приходи от продажби на печатни издания;
5. приходи от лихви;
6. дарения;
7. други приходи.
(3) Издръжката на обучението е за сметка
на административните структури и организа-
циите, чиито служители се обучават, или за
сметка на обучаващите се.
Чл. 4. Основната дейност на института е
свързана с осъществяване на професионалната
квалификация и преквалификация на държав-
ните служители от администрацията в област-
та на публичната администрация и европейска-
та интеграция.
Чл. 5. При осъществяване на основната си
дейност институтът:
1. подготвя анализи на необходимостта от
обучение в сътрудничество с дирекция “Държав-
на администрация” и дирекция “Европейска ин-
теграция и отношения с международните финан-
сови институции” на Министерския съвет;
2. разработва годишни програми за обуче-
ние по публична администрация и европейска
интеграция;
3. провежда обучение на държавните слу-
жители в администрацията по публична адми-
нистрация и европейска интеграция;
4. организира специализирано обучение и
семинари по заявка на държавни институции;
5. поддържа база от данни с информация
относно преминалите обучение;
6. съдейства на Държавната администра-
тивна комисия при осъществяване на нейна-
та дейност;
7. осъществява сътрудничество с българ-
ски и международни институции и организации
по въпроси, свързани с дейността на института;
8. създава и поддържа информационен цен-
тър с библиотека по въпросите на държавната
служба, структурите на администрацията и ев-
ропейската интеграция;
9. издава информационни издания, лектор-
ски материали, сборници с лекции и други, свър-
зани с обучението, което предлага институтът;
10. провежда консултации в областта на сво-
ята дейност;
11. организира приложни изследвания в об-
ластта на административната наука, на евро-
пейската интеграция, както и по други въпро-
си, свързани с професионалната квалификация
и преквалификация на държавните служители.
Чл. 6. (1) Участници в програмите за обуче-
ние в института са държавните служители от
администрацията.
(2) Други участници извън тези по ал. 1 мо-
гат да бъдат включвани в програмите при нали-
чие на свободни места.
(3) Институтът може да провежда и програ-
ми за обучение, ако това му бъде възложено от
национални, чуждестранни или международни
организации.
Г л а в а  в т о р а
ИЗПЪЛНИТЕЛЕН ДИРЕКТОР
Чл. 7. (1) Институтът се ръководи и се пред-
ставлява от изпълнителен директор.
(2) Изпълнителният директор на института
се назначава от министъра на държавната ад-
министрация за срок 5 години без ограничение
за броя на мандатите, за които едно лице може
да заема тази длъжност.